**Tiszavasvári Város Önkormányzata**

**Képviselő-testülete**

**198/2019. (V.30.) Kt. számú**

**határozata**

**A tiszavasvári 3 hrsz-ú ingatlan (Munkaügyi Központ) értékesítésére vonatkozó szándéknyilatkozat**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. **Kifejezi azon szándékát,** hogy **értékesíteni kívánja az 1/1 tulajdoni hányadában álló, tiszavasvári 3 hrsz-ú -** a valóságban 4440 Tiszavasvári, Báthori utca 2. szám alatti –*„kivett irodaház”*művelési ágú **ingatlant a Magyar Állam részére,** azzal, hogy a Szabolcs-Szatmár-Bereg Megyei Kormányhivatal - mint az értékesíteni kívánt ingatlan jelenlegi használója - **vagyonkezelői jog keretében** az ingatlant **Munkaügyi Kirendeltség működtetése, annak feladatellátása céljából használja.**
2. **Az 1. pontban megjelölt ingatlant a** 2019. március 21. napján kelt **értékelési szakvéleményben** megállapított **34.200.000 Ft.** azaz harmincnégymillió-kettőszázezer forint(ÁFA nélkül) **forgalmi értéken kívánja értékesíteni.** Az értékelésben megállapított **forgalmi érték –** a szakvéleményben foglaltak szerint **- 90 napig érvényes.**
3. Felkéri a polgármestert, hogy jelen döntésről tájékoztassa a Magyar Állam tulajdonosi jogait gyakorló Magyar Nemzeti Vagyonkezelő Zrt-t, valamint a Szabolcs-Szatmár-Bereg Megyei Kormányhivatalt.

**Határidő**: azonnal **Felelős:** Szőke Zoltán polgármester

 **Szőke Zoltán Ostorháziné dr. Kórik Zsuzsanna**

**polgármester jegyző**